इंटरनेट: IP पता और DNS
नमस्ते, मेरा नाम पाओला है, और मैं माइक्रोसॉफ्ट में एक सॉफ्टवेयर
इंजीनियर हूँ। आइए बात करते हैं कि इंटरनेट कैसे काम करता है। मेरा काम एक दूसरे के साथ बात करने में सक्षम नेटवर्क
पर निर्भर करता है, लेकिन 1970 के दशक में इसके लिए कोई मानक तरीका नहीं था।
संचार को संभव बनाने के लिए, इंटरनेटवर्किंग प्रोटोकॉल का आविष्कार करने में विंट सर्फ और बॉब
केहन ने अहम् भूमिका निभाई। इस आविष्कार ने वह आधारशिला रखी, जिसे आज हम इंटरनेट
कहते हैं। इंटरनेट नेटवर्क का एक नेटवर्क है। यह दुनिया भर में एक साथ अरबों
डिवाइस जोड़ता है। तो हो सकता है कि आप वाईफाई के माध्यम से लैपटॉप या फोन से जुड़े हों, फिर वह वाईफाई
कनेक्शन एक इंटरनेट सेवा प्रदाता (या ISP) से जुड़ता है, और यह ISP आपको
आपस में जुड़े सैकड़ों हजारों नेटवर्क के माध्यम से दुनिया
भर की अरबों डिवाइस से जोड़ता है। एक बात जिसकी ज्यादातर लोग सराहना नहीं करते, वो यह है कि इंटरनेट
वास्तव में एक डिजाइन फिलॉसफी है और आर्किटेक्चर प्रोटोकॉल के एक सेट में
व्यक्त है। प्रोटोकॉल नियमों और मानकों का एक जाना-माना सेट है, कि यदि सभी पक्ष इसका
उपयोग करने के लिए सहमत हैं तो यह उन्हें बिना परेशानी के संवाद करने की अनुमति देगा। इंटरनेट वास्तव में भौतिक रूप से कैसे
काम करता है यह इस तथ्य से कम महत्वपूर्ण नहीं है कि इस डिजाइन फिलॉसफी
ने इंटरनेट को नई संचार तकनीकों को अपनाने और अवशोषित करने की अनुमति दी है। ऐसा इसलिए है
क्योंकि नई तकनीक के लिए किसी फैशन में इंटरनेट इस्तेमाल करने के लिए, इसे बस यह जानना होगा कि कौन से प्रोटोकॉल
के साथ काम करना है। इंटरनेट पर सभी विभिन्न डिवाइस के अलग-अलग पते होते हैं। इंटरनेट
पर मौजूद पता बस एक नंबर है, फोन नंबर या एक तरह के स्ट्रीट एड्रेस के समान है,
जो नेटवर्क के एज पर प्रत्येक कंप्यूटर या डिवाइस के लिए अद्वितीय है। यह उसी
तरह है जैसे अधिकांश घरों और व्यवसायों का मेलिंग पता होता है। आपको किसी व्यक्ति को पत्र मेल करने
के लिए उसे जानने की ज़रूरत नहीं है, लेकिन आपको उनके पते की जानकारी होनी चाहिए, और यह ज्ञात होना
चाहिए कि पते को ठीक से कैसे लिखा जाए ताकि पत्र को मेल सिस्टम द्वारा उसके गंतव्य तक ले जाया जा सके।
इंटरनेट पर कंप्यूटर के लिए एड्रेसिंग सिस्टम एक समान है और यह
इंटरनेट संचार में उपयोग होने वाले सबसे महत्वपूर्ण हिस्से को बनाता है, जिसे इंटरनेट प्रोटोकॉल
या IP कहते हैं। कंप्यूटर का पता तब उसका IP पता कहलाता है। किसी वेबसाइट पर जाना
वास्तव में ऐसा है, जैसे आपका कंप्यूटर किसी दूसरे कंप्यूटर से जानकारी मांग रहा है। आपका कंप्यूटर दूसरे कंप्यूटर
के IP एड्रेस पर एक संदेश भेजता है और साथ ही वह मूल पता भी भेजता है, ताकि
दूसरे कंप्यूटर को पता हो कि इसका जवाब कहां भेजना है। आपने IP एड्रेस देखा होगा। यह सिर्फ संख्याओं
का एक समूह है! इन नंबरों को एक पदानुक्रम में व्यवस्थित किया जाता है। जिस तरह घर के पते में
देश, शहर, स्ट्रीट, और घर का नंबर होता है, उसी तरह IP एड्रेस के कई भाग होते हैं। सभी डिजिटल डेटा
की तरह, इनमें से प्रत्येक नंबर बिट्स द्वारा दर्शाया जाता है। पारंपरिक IP एड्रेस 32 बिट्स लंबा
होता है और उसके प्रत्येक भाग में 8 बिट्स होते हैं। पहले के नंबर आमतौर पर डिवाइस के देश और क्षेत्रीय
नेटवर्क की पहचान कराते हैं। फिर सबनेटवर्क आते हैं और अंत में किसी विशिष्ट
डिवाइस का पता। IP एड्रेस के इस संस्करण को IPv4 कहा जाता। इसे 1973 में डिज़ाइन किया गया
था और 80 के दशक की शुरूआत में इसे बड़े पैमाने पर अपनाया गया, और यह
इंटरनेट से कनेक्ट होने वाली डिवाइस के 4 बिलियन अलग-अलग पते बताता है। लेकिन जितना विन्ट सर्फ ने सोचा
होगा इंटरनेट उससे कहीं अधिक लोकप्रिय है और 4 बिलियन
अलग-अलग पते पर्याप्त नहीं हैं। अब हम IPv6 कहलाये जाने वाले अधिक लंबे IP एड्रेस की तरफ कई सालों के बदलाव
के मध्य में है, जो प्रत्येक पते में 128 बिट्स इस्तेमाल करता है और 340 अनडेसीलियन अलग-अलग
पते प्रदान करता है। यह पृथ्वी पर रेत के हर एक कण का अपना IP एड्रेस देने के
लिए भी पर्याप्त है। अधिकांश उपयोगकर्ता कभी भी न इंटरनेट एड्रेस देखते हैं, न उसकी परवाह करते हैं। डोमेन नेम
सिस्टम या DNS कहलाई जाने वाली एक प्रणाली जैसे www.example.com नामों को उनके पते से
जोड़ती है। आपका कंप्यूटर DNS का इस्तेमाल करके डोमेन नाम खोजता है और
उससे जुड़ा IP एड्रेस लाता है, जो कंप्यूटर को इंटरनेट पर उसके गंतव्य से कनेक्ट करने के लिए इस्तेमाल होता है। और यह
कुछ इस तरह से हो जाता है: (आवाज 1) "हे, हाय, मैं www.code.org पर जाना चाहता हूं।"
(आवाज 2) "हाँ, मुझे उस डोमेन के लिए IP एड्रेस नहीं पता है, मुझे पता करने दो। हे, क्या
आप जानते हैं कि code.org तक कैसे पहुंचें? (आवाज 3) "हाँ, मुझे मिल गया, यह है 174.129.14.120."
(आवाज 2) "ओह ठीक है, बहुत अच्छा, धन्यवाद। मैं इसे लिखकर भविष्य के लिए सहेज लूँगा, शायद कभी
दोबारा ज़रूरत पड़े। हे, ये वो पता है, जो तुम्हें चाहिए था।" (आवाज 1) "बहुत बढ़िया! धन्यवाद।” तो
हम अरबों अलग -अलग वेबसाइटों में से किसी एक को खोजने के लिए अरबों डिवाइस के लिए एक सिस्टम कैसे
डिज़ाइन करते हैं? यह संभव नहीं है कि एक DNS सर्वर सभी डिवाइस के सभी अनुरोधों को संभाल सकता है।
इसका उत्तर यह है कि DNS सर्वर एक वितरित पदानुक्रम में जुड़े हुए हैं, और जोनों में विभाजित होते हैं, प्रमुख
डोमेन जैसे .org, .com, .net, आदि के लिए जिम्मेदारी को विभाजित
करते हुए। DNS को मूल रूप से सरकारी और शैक्षणिक संस्थानों के लिए एक खुला और सार्वजनिक संचार
प्रोटोकॉल बनाया गया था। इसके खुलेपन के कारण, DNS साइबर हमलों के लिए अतिसंवेदनशील है।
हमले का उदाहरण है DNS स्पूफिंग। यह तब है जब एक हैकर DNS सर्वर में टैप करता है और डोमेन
नाम को गलत IP एड्रेस से मेल कराने के लिए इसे बदलता है। इससे हमलावर लोगों को एक इम्पोस्टर
वेबसाइट भेज पाता है। यदि आपके साथ ऐसा होता है, तो आप अधिक समस्याओं में घिर सकते हैं, क्योंकि आप उस
नकली वेबसाइट को असली समझकर इस्तेमाल कर रहे हैं। इंटरनेट बहुत बड़ा है और हर रोज इसका
विस्तार हो रहा है। लेकिन डोमेन नेम सिस्टम और इंटरनेट प्रोटोकॉल को स्केल के लिए डिज़ाइन किया गया है,
फिर इससे फर्क नहीं पड़ता कि इंटरनेट कितना विकसित होता है।